Louvre. Sebaka: Palais Royal. E 'ngoe ea lirafshoa tse khōlō ka ho fetisisa Europe, e leng Royal Palace. 3 Ka manyami, ka morago ga lehu la baapostola, e lego bao ba bego ba thibela bohlanogi, batho ba bangwe bao ba bego ba ipitša Bakriste eupša ba be ba sa rate therešo ba ile ba amogela mekgwa ya baheitene, menyanya ya bona le matšatši a bona ao go thwego ke a makgethwa, ke moka ba a bitša gore ke a Bokriste. (2 Bathesalonika 2:7, 10) Ge o dutše o hlahloba e mengwe ya menyanya ye, hlokomela kamoo e bonagatšago moya wa lefase, e sego wa Modimo. Ka kakaretšo, menyanya ya lefase e na le selo setee seo e swanago ka sona: E gogela dikganyogong tša nama, e bile e godiša ditumelo tša maaka tša bodumedi le go dirišana le meoya e mebe—tšona dilo tše dikgolo tšeo di hlaolago “Babilona o Mogolo.” * (Kutollo 18:2-4, 23) Le gona, o gopole gore Jehofa o bone ka go lebanya mekgwa e šišimišago ya bodumedi bja boheitene yeo bontši bja metlwae yeo e lego gona lehono e thomilego go bjona. Ga go pelaelo gore o šišimišwa ke menyanya yeo le lehono. Na le rena ga se ra swanela go tshwenyega ka pono yeo ya gagwe?—2 Johane 6, 7.